พอดีแฟนผมมีอาการปวดหัวมาเป็นเดือนแล้วครับมีอาการอาเจียนด้วยไปหามาสองครั้งแล้ว ครั้งแรกให้ยากินแก้ปวดหัวธรรมดามาครับ ครั้งที่สองให้ยาไมเกรนมา แต่กินยาจนหมดก็ไม่หายครับ ต้องรักษายังไงครับอาการแบบนี้ แฟนผมอายุ18ปีครับ ขอบครับ
สวัสดีค่ะ อาการปวดหัว อาเจียนอาจเกิดจาก1. ปวดหัวไมเกรน มักปวดข้างเดียว เป็นรุนแรง มีคลื่นไส้ อาเจียน ได้2. ปวดหัวจากการใช้งาน มักดีขึ้นหลังได้นอนพัก3. ปวดหัวมีสาเหตุจากความผิดปกติในสมองเช่น มีเนื้องอกในสมอง มีเลือดออกในสมอง มักมีความผิดปกติของระบบประสาทอื่นๆด้วยเช่น แขนขาอ่อนแรง อาเจียนพุ่ง หน้าเบี้ยว ปากเบี้ยว หมดสติการปวดหัวไมเกรนคือปวดหัวที่เกิดจากการทำงานของสารสื่อประสาทที่ผิดปกติ มักเกิดในผู้หญิงอายุน้อย อาจจะปวดได้ตั้งแต่ปานกลางถึงรุนแรงมาก มักปวดข้างเดียว และมีคลื่นไส้ร่วมด้วย มีความสัมพันธ์กับรอบเดือนได้การดูแลตัวเองเบื้องต้น นอนพักผ่อนมากๆ ควรนอนในที่สงบ ไม่มีสิ่งรบกวน รับประทานยาแก้อักเสบที่ไม่ใช่สเตียรอยด์ หลีกเลี่ยงสิ่งกระตุ้น (ถ้ามี) ที่ทำให้ปวดมากขึ้นควรไปพบแพทย์เมื่อปวดมากขึ้นเรื่อยๆ จนทำกิจวัตรประจำวันไม่ได้ ปวดจนต้องตื่นขึ้นมาเพราะปวด คลื่นไส้ อาเจียนมาก มีความผิดปกติของระบบประสาทร่วมด้วยเช่น แขนขาอ่อนแรง พูดลำบาก หน้าเบี้ยว มองเห็นภาพซ้อน